Karakasas

Karakasas () – miestas šiaurės Venesueloje, šalies sostinė ir antrasis pagal dydį miestas. Įsikūręs Karibų Andų papėdėje, 13–14 km nuo Karibų jūros kranto. Karakaso aglomeracijoje gyvena >5 mln. gyventojų. 

Išsidėstęs derlingame Karakaso slėnyje, netoli La Gvairos (La Guaira) uosto prie Karibų jūros. Tai verslo ir pramonės centras. Pramonė: automobilių surinkimas, cukraus ir mėsos apdirbimas, alaus varymas, odos gamyba, naftos perdirbimas, popieriaus, tabako, stiklo, tekstilės pramonė, gumos gaminiai, vaistai. Gera transporto infrastruktūra (geležinkeliai, oro uostas, automagistralės). Mieste daug parkų ir aikščių, ir kurių žymiausia – Bolivaro aikštė (Plaza Bolívar), kurioje yra S. Bolivaro (Pietų Amerikos politiko ir revoliucionieriaus, gimusio Karakase) statula.

Centrinis Venesuelos universitetas įkurtas 1721 m., netoliese – nacionalinis panteonas, kuriame palaidotas S. Bolivaras. Katedra pastatyta 1636 m. Karakasas – visos Venesuelos vyskupystės centras.

 Istorija 
Karakasą (Santiago de León de Caracas) 1567 m. įkūrė konkistadoras Diegas de Losada. Pradėtos veisti plantacijos, gyvenvietė sparčiai augo. 1577 m. tapo Ispanijos imperijos Venesuelos provincijos sostine. 1595 m. miestą nusiaubė anglų piratai. XVII a. Karakasas tapo didžiausiu regiono miestu. Nuo 1777 m. Venesuelos generalkapitonijos sostinė, svarbus Ispanijos kolonijų Amerikoje ūkio, politinis ir kultūros centras.

XIX a. pr. Karakase prasidėjo kovos dėl nepriklausomybės, 1811 m. čia pasirašytas Venesuelos nepriklausomybės aktas, o 1812 m. Karakasą nusiaubė žemės drebėjimas. 

Nuo 1821 m. Didžiosios Kolumbijos Venesuelos departamento, nuo 1830 m. nepriklausomos Venesuelos sostinė.

XXI a. pr. Karakase labai išaugo nusikalstamumas, 2017 m. čia įvykdyta daugiausia žmogžudysčių tarp visų pasaulio miestų (76/100 tūkst. gyv.).„The Most Dangerous Cities in the World“

Karakasas labai nukentėjo nuo žemės drebėjimų (didžiausi 1755, 1812, 1900 ir 1967 m.) ir nuo 1999 m. liūčių sukeltų potvynių bei žemės nuošliaužų.

 Sportas 
 Caracas FC – futbolo klubas; rungtyniavo aukščiausioje šalies lygoje;Globalsportsarchive
 Deportivo La Guaira FC – futbolo klubas; rungtyniavo aukščiausioje šalies lygoje;Globalsportsarchive
 Metropolitanos FC – futbolo klubas; rungtyniavo aukščiausioje šalies lygoje;Globalsportsarchive
 Universidad Central de Venezuela FC (UCV FC) – futbolo klubas; rungtyniavo aukščiausioje šalies lygoje;[/ Globalsportsarchive]
 UCV stadionas, talpinantis 23 940 žiūrovus;ESTADIO OLÍMPICO DE LA UCV

 Miestai partneriai 

 Honolulu, JAV
 Naujasis Orleanas, JAV
 Melilija, Ispanija
 Rosarijas, Argentina, nuo 1998 m.
 Tenerifės Santa Krusas, Ispanija, nuo 1981 m.

 Gvadalachara, Meksika, nuo 1972 m.https://www.cronicajalisco.com/notas/2013/3637.html 

 Nuorodos 
 Karakaso turizmo informacijos centras
 Karakaso naujienos 
 Karakasas

 Išnašos 

Kategorija:Sostinės
Kategorija:Milijoniniai miestai
Kategorija:Venesuelos miestai